གང་ལྟར།སྒྲུང་གཏམ་རྩོམ་པ་པོ་གྲགས་ཅན་ཚེ་རིང་དོན་གྲུབ་ལགས་ཀྱིས་ཡུ་གུར་མི་རིགས་ཀྱི་སྐད་ཡིག་ཏུ་བསྒྱུར་བའི་རིག་གནས་ཚུར་ལེན་གླེང་བའི་ཚིག་ཤར་དེས།ཤེས་རིག་ལ་དོན་གྱིས་དགའ་ཞིང་ཡིག་བསྒྱུར་ལ་བརྩོན་པ་ཆེ་བའི་ཡུ་གུར་མི་རིགས་ཀྱི་ཡུམ་སྐད་ལས་བྱུང་བའི་སྙིང་སྟོབས་དང་།ཤེས་རབ་ལས་མཆེད་པའི་ལ་རྒྱ་སོགས་ཚོར་དུ་བཅུག་སོང་།དེ་དང་དུས་མཚུངས་སུ།དཀའ་བ་བརྒྱ་ཕྲག་ཁྱད་དུ་བསད་དེ་མི་རིགས་གཞན་པའི་རིག་གཞུང་བཀའ་པོད་མང་བོ་བོད་ཀྱི་སྐད་ཡིག་ཏུ་བསྒྱུར་གྲུབ་ནས།ང་ཚོ་དང་ཞལ་གྱེས་སོང་བའི་བོད་ཀྱི་མེས་པོ་ལོ་པཎ་གོང་མ་རྣམ་པ་ལ།བདག་གིས་ཚོར་བའི་ནང་ནས་ཁ་རོག་གེར་བཀའ་དྲིན་ཟོལ་མེད་ཅིག་ཀྱང་ཞུས་པ་ཡིན་ནོ།།